
545400 SIGHIŞOARA

Str. Muzeului nr. 7, Tel./Fax. 0265-771278

                                                   H O T Ă R Â R E A   NR. 96/25.10.2012
privind preluarea unui contract de concesiune

  Consiliul Local al Municipiului Sighişoara;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 21601/16.10.2012, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

          Având în vedere adresa nr. 383/15.10.2012, înregistrată la Municipiul Sighişoara sub nr. 21504/15.10.2012, prin care, S.C. Sefar S.R.L. solicită preluarea contractului de concesiune nr. 13/13022/24.07.2007, încheiat între Municipiul Sighişoara, în calitate de concedent şi S.C. Monotex S.R.L., în calitate de concesionar, având ca obiect preluarea în concesiune a terenului în suprafaţă de 25.000 mp. situat în Cartier Târnava II, în vederea construirii unei unităţi de producţie – fabrică pentru pregătirea fibrelor şi filarea firelor necesare fabricilor de ţesături din industria textilă, întrucât este proprietara construcţiei edificate pe terenul concesionat, cumpărate de la actualul concesionar, care şi-a exprimat acordul în acest sens, conform contractului de vânzare autentificat cu nr. 958/02.102012, de către Biroul Notarului Public Dragoş Ciubucă;

Luând în considerare că în şedinţa ordinară din data de 30 august 2012, Consiliul Local Sighişoara şi-a exprimat în unanimitate acordul de principiu pentru preluarea de către S.C. Sefar S.R.L.a contractului de concesiune nr. 13/13022/24.07.2007, încheiat cu S.C. Monotex S.R.L., în condiţiile în care se perfectează contractul de vânzare pentru construcţia edificată pe terenul concesionat;

Ţinând cont de prevederile art. 871 - 873 din Legea nr. 287/2009 privind Codul civil, republicat;
Văzând şi prevederile Ordonanţei de Urgenţă nr. 54/2006 privind regimul contractelor de concesiune de bunuri proprietate publică, cu modificările şi completările ulterioare;

Având în vedere prevederile Normelor metodologice de aplicare a Ordonanţei de Urgenţă nr. 54/2006 privind regimul contractelor de concesiune de bunuri proprietate publică, aprobate prin Hotărârea Guvernului nr. 168/2007;

Având în vedere prevederile Legii nr. 50/1991 privind autorizarea executării lucrărilor de construcţie, republicată, cu modificările şi completările ulterioare;

        
Având în vedere prevederile Regulamentului General de Urbanism, aprobat prin Hotărârea Guvernului nr. 525/1996, republicată, cu modificările şi completările ulterioare;

Având în vedere că prin această concesiune se aduc venituri suplimentare la bugetul local;

Ţinând cont că în urma preluării contractului de concesiune nu sunt afectate planurile de sistematizare şi că terenul nu face obiectul Legii nr. 10/2001 republicată, cu modificările şi completările ulterioare şi Legii nr. 247/2005;
Având în vedere Raportul de specialitate comun al Arhitectului Şef şi al Direcţiei Administrarea Patrimoniului, înregistrat cu nr. 21599/16.10.2012, prin care, se propune preluarea contractului de concesiune menţionat mai sus, îndeplinindu-se prevederile legale;

Având în vedere avizele favorabile ale tuturor comisiilor pe domenii de specialitate;

 În temeiul art. 36 (2) lit. „c”, (5) lit. „b” şi (9), art . 45 (3), art. 115 (1) lit. „b” şi 123 din Legea nr. 215/2001, Legea Administraţiei Publice Locale, republicată, cu modificările şi completările ulterioare;

        H O T Ă R Ă Ş T E:

Art.1. (1) Se aprobă preluarea, începând cu data de 01.11.2012, a Contractului de concesiune nr. 13/13022/24.07.2007, încheiat între Municipiul Sighişoara, în calitate de concedent şi S.C. Monotex S.R.L., în calitate de concesionar, având ca obiect preluarea în concesiune a terenului în suprafaţă de 25.000 mp. situat în Cartier Târnava II, str. Lalelelor, nr. 16, în vederea construirii unei unităţi de producţie – fabrică pentru pregătirea fibrelor şi filarea firelor necesare fabricilor de ţesături din industria textilă, de către S.C. Sefar S.R.L., proprietara construcţiei edificate pe terenul concesionat, cumpărată de la S.C. Monotex S.R.L., actualul concesionar.

(2) Pe terenul concesionat în suprafaţă de 25.000 mp., situat în Municipiul Sighişoara, Cartier Târnava II, str. Lalelelor, nr. 16, înscris în C.F. nr. 50937 (nr. C.F. vechi 11264, nr. top. vechi imobil 3452/3/4/1/1/1/1/1/2, nr. cad. vechi imobil 572/4/1/1/1/1/1/2, provenită din conversia de pe hârtie a C.F. nr. 11264), sub nr. cad. 50937, este edificată construcţia C1 de sub nr. cad. 50937 – C1, hală industrială – producţie fibre textile, spaţii depozitare şi birouri, proprietatea S.C. Sefar  S.R.L. care va realiza şi alte investitii pe terenul concesionat.

(3) Redevenţa este cea stabilită prin contractul de concesiune şi se va indexa cu indicele de inflaţie.

(4) Durata concesiunii este de 43 (patruzecişitrei) de ani şi 9 (nouă) luni, cu posibilităţi de prelungire.
(5) Restul clauzelor contractuale îşi menţin valabilitatea între Municipiul Sighişoara şi S.C. Sefar  S.R.L.
Art.2. Cu aducerea la îndeplinire a prezentei hotărâri se încredinţează Primarul municipiului, Direcţia Economică prin d-l ec. Oltean Emil, Director executiv, Direcţia Administrarea Patrimoniului prin d-l ing. Maşca Petru, Director executiv adjunct şi Arhitectul Şef din cadrul Municipiului Sighişoara.

Art.3. Prin grija d-lui jr. Badea Iulian, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunosţinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

    

Contrasemnează/Avizat pentru legalitate









    SECRETAR,


Ciucan Cristian                                                                                Jr. Iulian Badea

Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului judeţul Mureş ;

1 ex. Primar ;

1 ex. Viceprimar ;

1 ex. Direcţia ad-rea patrimoniului ;

1 ex. Direcţia economică ;

1 ex. Arhitect şef

8 ex.

